บลจ.วรรณมองหุ้นไทยแกร่งส่งกองใหม่ขาย
บลจ.วรรณมองหุ้นไทยยังแกร่ง ส่งกองทุนผสม “วรรณ เฟล็กซิเบิ้ลแอคทีฟ 4” แบ่งเงินลงทุนลุยหุ้นรายตัว เหมาะตลาดผันผวน
15 มี.ค. 2556

บลจ.วรรณมองหุ้นไทยยังแกร่ง ส่งกองทุนผสม “วรรณ เฟล็กซิเบิ้ลแอคทีฟ 4” แบ่งเงินลงทุนลุยหุ้นรายตัว เหมาะตลาดผันผวน
นายวิน อุดมรัชตวนิชย์ ประธานเจ้าหน้าที่บริหาร บริษัทหลักทรัพย์จัดการกองทุนรวม (บลจ.) วรรณ เปิดเผยว่า บริษัทมองตลาดหุ้นยังไปต่อ โดยประเมินดัชนีไว้ที่ 1,640 จุด และตลาดมีความผันผวนมากขึ้น นักลงทุนต้องระมัดระวังในการลงทุนมากกว่าเดิม แนะนำให้จัดสรรพอร์ตโฟลิโอ โดยอาจเน้นหุ้นมากกว่าตราสารหนี้
“เรายังเชื่อว่าปีนี้ตลาดหุ้นไทยยังให้ผลตอบแทนที่ดีมากกับนักลงทุน โดยกระแสเงินยังคงเข้ามาในตลาดอย่างต่อเนื่อง ปีนี้เราจะเห็นการเบิกจ่ายของโครงการภาครัฐ ซึ่งจะเป็นจุดผลักดันเศรษฐกิจไทย”นายวินกล่าว
อย่างไรก็ตามแม้ว่าการเลือกตั้งในอิตาลียังไม่ชัดเจน แต่ตัวเลขเศรษฐกิจของต่างประเทศหลายตัวกำลังส่งสัญญาณที่ดี เช่น ตัวเลขการจ้างงานของสหรัฐในเดือน ก.พ. ที่ประกาศออกมา 7.7% ซึ่งน้อยที่สุดตั้งแต่ปี 2552 แสดงให้เห็นถึงแนวโน้มที่ดีในการฟื้นตัวของภาคแรงงาน ทั้งนี้ ตัวเลขการส่งออกของจีนในเดือนก.พ.ที่ประกาศออกมา 21.8% เมื่อเทียบช่วงเดียวกันของปีก่อน ก็ยังดีกว่าที่คาดไว้มาก คือสัญญาณที่ดีสำหรับภาคธุรกิจ
นายวิน กล่าวว่า แนะนำให้นักลงทุนจัดพอร์ตแบบผสม โดยมีสัดส่วนการลงทุนทั้งในตราสารหนี้และตราสารทุน พร้อมส่งกองทุนเปิดวรรณ เฟล็กซิเบิ้ลแอคทีฟ 4 ลุยหุ้นอีกครั้ง เปิดขายวันที่ 15-27 มี.ค. นี้โดยกองทุนนี้จะเน้นบริหารเพื่อปกป้องความเสี่ยงของลูกค้าเป็นหลัก ซึ่งเชื่อว่าการจัดพอร์ตโดยใช้ตราสารหนี้เป็นหลักและใช้การเลือกหุ้นรายตัวเพื่อเพิ่มผลตอบแทนน่าจะเหมาะกับตลาดหุ้นที่ผันผวนในช่วงนี้ 
กองทุนตั้งเป้าหมายไว้ว่าถ้ากองทุนมีมูลคาหนวยลงทุนไม่ต่ำกว่า 10.53 บาท บริษัทจัดการจะดำเนินการรับซื้อคืนหน่วยลงทุนอัตโนมัติเพื่อไปซื้อหน่วยลงทุนของกองทุนเปิดวรรณเดลี่ ภายใน 5 วันทำการนับตั้งแต่วันถัดจากวันทำการรับซื้อคืนหน่วยลงทุนอัตโนมัติ